Ministru kabineta noteikumu projekta **„Grozījumi Ministru kabineta 2015.gada 7.aprīļa noteikumos Nr.171** „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5.panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības atbalsta piešķiršanas kārtību lauku attīstībai – vides, klimata un lauku ainavas uzlabošanas pasākumiem – nosaka Ministru kabineta 2015. gada 7. aprīļa noteikumi Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā**” (turpmāk – noteikumi Nr.171). Noteikumu projektā „Grozījumi Ministru kabineta 2015. gada 7. aprīļa noteikumos Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā**”” (turpmāk – noteikumu projekts) paredzēts, ka papildus jau spēkā esošajām lauku attīstības platībatkarīgo atbalstu maksājumu aktivitātēm pasākumā „Agrovide un klimats” tiks sākta jaunas aktivitātes „Saudzējošas vides izveide, audzējot augus nektāra ieguvei” (pasākuma kods – 10.1.4.) īstenošana. Līdz ar šīs aktivitātes ieviešanu noteikumus Nr.171 nepieciešams papildināt ar jaunu apakšnodaļu, lai noteiktu atbalsta piešķiršanas nosacījumu un saistības, kuras izpildot iespējams saņemt atbalstu, kā arī papildināt noteikumu 90.1. apakšpunktu ar nosacījumu, kas nodrošinātu administrējošās iestādes piekļuvi Lauksaimniecības datu centra datubāzei attiecībā uz bišu saimju skaitu identificēšanu, un precizēt 8.pielikumu, to papildinot ar risinājumiem, kas jāievēro, ja daudzgadu saistību periodā nav izpildīta kāda no minētā atbalsta saņemšanas prasībām. **Noteikumu projektā papildus iekļautā aktivitāte „Saudzējošas vides izveide, audzējot augus nektāra ieguvei” nepalielinās pasākuma „Agrovide un klimats” kopējā pieejamā finansējuma** apmēru, kas paredzēts **Eiropas Komisijas apstiprinātajai “Latvijas lauku attīstības programmā 2014.–2020. gadam.**Tā kā pērn tika īstenota 2015.gada platību maksājumu iesniegumu administrēšana, kuraslaikā administrējošā iestāde konstatēja vairākas normatīvā akta tehniskās neprecizitātes, tās ir jānovērš:* jāprecizē noteikumu Nr.171 1.5. apakšpunktā norādītās regulas nosaukums;
* jāprecizē noteikumu Nr.171 12. un 13. punkts, tos papildinot ar jaunu punktu (13.1) un tādējādi nošķirot un identificējot, kurā brīdī ir uzskatāms, ka pretendents saistības ir paplašinājis vai samazinājis būtiski vai nebūtiski;
* noteikumi Nr.171 jāpapildina ar 14.1 punktu, ietverot skaidrojumu par nosacījumiem, kad saskaņā ar regulas Nr. 807/2014 14.panta 1.punktu ir pieļaujama atbalsta pretendenta daudzgadu saistību pārveidošana, atsakoties no vienām saistībām un uzņemoties citas saistības, ar kurām pašreizējās pretendenta saistības turpmāk tiks ievērojami pastiprinātas, tā ka pārveidošana būtiski labvēlīgi ietekmēs vidi. Tādējādi tie pretendenti, kam ir spēkā esošas saistības, varēs tās pārveidot, pasākuma „Bioloģiskā lauksaimniecība” vietā uzņemoties saistības aktivitātē „Bioloģiskās daudzveidības uzturēšana zālājos” un aktivitātes „Vidi saudzējošu metožu pielietošana dārzkopībā” vietā uzņemoties saistības pasākumā „Bioloģiskā lauksaimniecība”;
* jāprecizē noteikumu Nr.171 26.1.3. apakšpunkta redakcija, paredzot, ka nav, noteikts kādā veidā tieši pēc zāles nopļaušanas tā jāsavāc vienkopus – veidojot gubas, čupas, ruļļus vai tml. Ir jānodrošina, lai zāle pēc nopļaušanas ilgstoši neatrastos izklaidus uz lauka nesavāktā veidā. Nopļauto zāli neatstāj izklaidus, savācot līdz kārtējā gada 15.septembrim;
* jāprecizē noteikumu Nr.171 31.1. apakšpunkta redakcija, norādot, ka kontrolējošajai iestādei kontrole jāveic nevis saimniecības, bet katra konkrētā lauka līmenī, pārbaudot katram kultūraugam atbilstošās audzēšanas prasības izpildi;
* jāprecizē noteikumu Nr.171 33.punkta redakcija, papildinot atbalsttiesīgo kultūraugu sarakstu ar vārdu „kaņepes”, lai nodrošinātu vienlīdzīgu pieeju radniecīgo kultūraugu audzēšanas tehnoloģiskajā procesā;
* jāprecizē noteikumu Nr.171 48.punkta redakcija, no garšaugu un ārstniecības augu saraksta svītrojot kultūraugu sinepes un tās pārgrupējot uz kategoriju „laukaugs”;
* jāprecizē noteikumu Nr.171 50.punkta redakcija, paredzot, ka atbalsta pretendentam, kas sezonā turēs vismaz 20 bišu saimes (tās pārrēķinot kā vidējo svērto saimju skaitu 124 dienu periodā un izsakot kā skaitli ar trīs zīmēm aiz komata), par to kārtējās sezonas sākumā ir jāpaziņo Lauku atbalsta dienestam, lai saņemtu maksājumu par bioloģiski audzētu bišu saimi;
* noteikumi Nr.171 jāpapildina ar jaunu punktu (61.1), nosakot pretendentiem labvēlīgāku normu gadījumos, kad ir spēkā meža inventarizācija uz kompensāciju pieteiktajā meža zemes platībā, gadījumos, kad saskaņā ar Meža valsts reģistra datiem inventarizācija Valsts meža dienestā piereģistrēta kārtējā gada laikposmā no 1. aprīļa līdz normatīvajos aktos par tiešo maksājumu piešķiršanas kārtību lauksaimniekam noteiktajam vienotā iesnieguma iesniegšanas termiņa beigām;
* jāprecizē noteikumu Nr.171 68.punkta redakcija, ar to nodrošinot, ka visos gadījumos, kad aktivitātē "Kompensācijas maksājums par citiem apgabaliem, kuros ir ievērojami dabas ierobežojumi" atbalsta pretendents atbalstam piesaka platību, kas pārsniedz 100 hektāru, atbalstam, kas aprēķināts par platību virs 100 hektāriem, piemēro proporcionālo samazinājumu, kā arī precizējot platības diapazonus;
* jāprecizē noteikumu Nr.171 71.punkts un vienlaikus tie jāpapildina ar jaunu punktu, kas nosaka, ka pēc kārtējā gada iesniegumu iesniegšanas pretendentam ir jāiesniedz arī cita papildu informācija, ja tā nepieciešama iesniegto iesniegumu administrēšana laikā. Tas ir nepieciešams gadījumos, kad pretendenta pirmoreiz iesniegtā informācija ir nepilnīga vai tā jāprecizē un bez tās iegūšanas no atbalsta pretendenta tālāka iesnieguma administrēšana nav iespējama.

Tā kā pēc normatīvā akta apstiprināšanas 2015. gadā ir stājusies spēkā **Komisijas 2015. gada 30. septembra Īstenošanas regula (ES) Nr.1748/2015 par atkāpšanos attiecībā uz 2015. pieprasījumu gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu līmeni un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem** un tās nosacījumi ir labvēlīgāki atbalsta pretendentam, tiek precizēta noteikumu Nr.171 77.punkta redakcija, paredzot atbalsta pretendentiem kārtējā gadā iespējamā atbalsta avansa apmēru palielināt no 75 līdz 85 procentiem.Atbilstoši noteikumu Nr.171 19.punktam ir izvērtēts iepriekšējā gadā aizsākto saistību apmērs un tā ietekme uz atbalstam pieejamo finansējumu, tāpēc noteikumi Nr.171 tiek papildināti ar 95. punktu, nosakot, ka 2016. gadā atbalsta pretendents var uzņemties jaunas daudzgadu saistības, kā arī paplašināt vai pagarināt esošās daudzgadu saistības pasākumos „Agrovide un klimats", un „Bioloģiskā lauksaimniecība”.Atbilstoši plānotajiem grozījumiem noteikumu Nr.171 pamattekstā ir jāprecizē arī šādi to pielikumi:* 2.pielikuma redakcija, papildinot to ar biotopa kodu, kas identificē „Vilkakūlas (tukšaiņu) zālāju – slapjo variantu” (6230\*\_3);
* 3.pielikuma redakcija, piemērojot pretendentam labvēlīgāku normu attiecībā uz pērļu vistiņu pārrēķiniem nosacītajās liellopu vienībās un koeficientu palielinot atbilstoši sugas īpašībām;
* 5. pielikuma redakcija attiecībā uz augu maiņas ievērošanas prasībām saimniecībās, kurās tiek izmantotas bioloģiskās lauksaimniecības prakse un metodes;
* 6. pielikuma redakcija administratīvā sloga mazināšanas nolūkā, tā ievaddaļu papildinot ar ierakstu, kas sertificējošajai iestādei ļauj sniegt vienu vienotu slēdzienu par atbalsta pretendenta saimniecības stāvokli, ja nepilnības nav konstatētas, un tikai pēc konstatētas nepilnības norādot papildu informācija, kas prasīta attiecīgajā tabulā;
* 7.pielikuma redakcija, papildinot Gulbenes novadā ietilpstošo pagastu sarakstu ar Rankas pagastu;
* 8.pielikuma redakcija, papildinot tā 2. nodaļu ar divām jaunām apakšnodaļām, kurās skaidrotas piemērojamās sankcijas atkarībā no aktivitātes veida un konstatētas neatbilstības.
 |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Dabas aizsardzības pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Aptuveni 8000 „Agrovide un klimats” atbalsta saņemšanas pretendentu.
2. Aptuveni 4500 „Bioloģiskā lauksaimniecība” atbalsta saņemšanas pretendentu.
3. Aptuveni 45 000 „Maksājumi apgabaliem, kuros ir dabas vai citi specifiski ierobežojumi” atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos lauku attīstības platībatkarīgo maksājumu pretendentiem, jo pamatos tiek saglabāta iepriekšējā plānošanas perioda atbalsta administrēšanas pieeja. |
| 3. | Administratīvo izmaksu monetārs novērtējums. | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015.gada 10.marta noteikumu Nr.126 ”Tiešo maksājumu piešķiršanas kārtība lauksaimniekiem” (turpmāk – noteikumi Nr.126) 1.pielikums, un tā aizpildīšanas administratīvo izmaksu monetārs novērtējums ir ietverts noteikumu Nr.126 anotācijā, kas ir par pamatu arī šī noteikumu projekta atbalsta pasākumiem. **Ievērojot minēto, šajā noteikumu projektā administratīvo izmaksu monetārais novērtējums nav iekļaujams.**  |
| 4. | Cita informācija | Nav |

**Anotācijas III, un IV - projekts šo jomu neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādām regulām:1) Padomes 2013. gada 17. decembra Regulu (ES) Nr. [1305/2013](http://eur-lex.europa.eu/eli/reg/2013/1305?locale=LV) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. [1698/2005](http://eur-lex.europa.eu/eli/reg/2005/1698?locale=LV) (turpmāk – regula Nr. [1305/2013](http://eur-lex.europa.eu/eli/reg/2013/1305?locale=LV));2) Komisijas 2015.gada 30.septembra Īstenošanas regulu (ES) Nr.1748/2015 par atkāpšanos attiecībā uz 2015. pieprasījumu gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu līmeni un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem (turpmāk – regula Nr. 1748/2015);3) Eiropas Parlamenta un Padomes 2014.gada 11.marta Regulu Nr.807/2014, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – regula Nr.807/2014);4) Padomes 2007. gada 28. jūnija Regulu (EK) Nr. [834/2007](http://eur-lex.europa.eu/eli/reg/2007/834?locale=LV) par bioloģisko ražošanu un bioloģisko produktu marķēšanu un par Regulas (EEK) Nr. [2092/91](http://eur-lex.europa.eu/eli/reg/1991/2092?locale=LV) atcelšanu (turpmāk – regula Nr.834/2007). |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1305/2013; regula Nr.1306/2013; regula Nr.807/2014; 834/2007. |
| A | B | C | D |
| Regulas Nr.807/2014 14.panta 1.punkts | Noteikumu projekta 6. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr.1305/2013 28. panta 2. punkts | Noteikumu projekta 10. punktā norādītais noteikumu 37.1 un 37.2 punkts  | Ieviests pilnībā | Neparedz stingrākas prasības kā ES tiesību normas. |
| Regulas Nr.1748/2015 1.pants | Noteikumu projekta 16.punkts | Ieviests pilnībā | Neparedz stingrākas prasības kā ES tiesību normas. |
| Regulas 834/2007 12. panta 1. punkta “b” apakšpunkts | Noteikumu projekta 23. punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.807/2014 14.panta 1.punkta pirmajā teikumā ir ietverta iespēja dalībvalstīm noteikt savu izvēli par to, vai atļaut kādas no Regulas (ES) Nr.1305/2013 28., 29., 33. vai 34. pantā norādītajām saistībām to piemērošanas laikposmā pārveidot par citām saistībām, ja ir izpildīti konkrēti nosacījumi. Šī izvēle paredzēta noteikumu projekta 6.punktā.Regulas Nr.1748/2015 1.pantā ir ietverta iespēja dalībvalstīm noteikt savu izvēli par to, vai atļaut izmaksāt atbalsta pretendentiem kārtējā gada lauku attīstības atbalstu, kā arī tā maksimālo apmēru. Šī izvēle paredzēta noteikumu projekta 16.punktā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota tīmekļa vietnē www.zm.gov.lv, kā arī papildus tika lūgts to nevalstisko organizāciju viedoklis, kuru darbības jomas attiecas uz normatīvā akta saturu, nosūtot noteikumu projektu no zemkopības ministrijas oficiālā e-pasta zm@zm.gov.lv.  |
| 2. | Sabiedrības līdzdalība projekta izstrādē | Noteikumu projekta sagatavošanas gaitā ir notikušas diskusijas ar pārstāvjiem no Lauksaimnieku organizāciju sadarbības padomes, Zemnieku saeimas, citām nozaru lauksaimnieku organizācijām, dabas aizsardzības organizācijām, nozaru ekspertiem, zinātniekiem, pētniekiem un konsultantiem. Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Zemkopības ministrijas noteikumu projekta izstrādes laikā konsultējās ar Lauku atbalsta dienestu un Dabas aizsardzības pārvaldi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J.Dūklavs

29.02.2016. 13:24

2011

Bāra

67027398, Gunta.Bara@zm.gov.lv